Document ID: /roh_data/filtered/fineweb-2-filterrobots_roh.jsonl.gz/20697

Las nursas a Claustra n’eran betg protegidas durant l’attatga dals lufs, quellas en la Val Medel bain. Ils lufs han emprais da surmuntar las mesiras da protecziun
Pussaivel da proteger u betg?
Quella dumonda è tenor il directur dal Plantahof, Peter Küchler, anc betg sclerida.
Nus vesain che la protecziun da las muntaneras vegn cun il medem engaschi adina pli flaivla, perquai ch’ils lufs che fan attatgas sin animals da chasa vegnan adina pli maligns per surmuntar questa protecziun. Independent, sche quai sa tracta da saivs electrifitgadas u chauns da protecziun.
Uschia datti il mument nagins criteris per definir il status da las singulas alps. Il chantun Vallais che vuleva betg spetgar sin las directivas da la Confederaziun ha sez fatg quella valitaziun. La Confederaziun n’ha dentant betg acceptà quest agir. Dasper il status da las alps datti in ulteriur problem: Ils lufs s’endisan vid las mesiras da protecziun ed emprendan da surmuntar quellas.